हर होर्डिंग में अब दारू का जिक्र : भूपेश
रायपुर | प्रदेश में कांग्रेस ने सरकार के शराब बेचने के खिलाफ हर ब्लॉक में धरना दिया। राजधानी में कांग्रेस ने अलग-अलग जगह आधा दर्जन कार्यक्रम किए। रैलियां निकलीं, धरना हुआ, मानव शृंखला बनाई तो प्रतीकात्मक रूप से सरकार की शराब दुकानों का उद्घाटन भी किया गया। सदर बाजार ब्लॉक कांग्रेस के धरने में शामिल प्रदेश अध्यक्ष भूपेश बघेल ने कहा कि आने वाले दिनों में सरकारी होर्डिंग में चावल नहीं, बल्कि दारू वाले बाबा छाए रहेंगे।
पचपेड़ीनाका चौक पर सदर बाजार ब्लॉक कांग्रेस कमेटी ने नशामुक्त राज्य बनाने की मांग की। पीसीसी अध्यक्ष भूपेश बघेल धरने में शामिल हुए। उन्होंने अपने संबोधन में शराब बेचने के फैसले को लेकर सरकार की मंशा पर भी गंभीर सवाल उठाए। यहां हुए प्रदर्शन में महिला प्रदेश अध्यक्ष फूलो देवी नेताम, महापौर प्रमोद दुबे, इंदरचंद धाड़ीवाल आदि सम्मिलित हुए। सिविल लाइन, गुढ़ियारी और टाटीबंध ब्लाक कांग्रेस ने भी अलग-अलग जगह धरना दिया। महिलाओं ने मानव श्रंखला बनाकर शराबबंदी की मांग की।
हीरापुर में चक्काजाम : सामाजिक एकता मंच और नारी शक्ति संगठन ने पूर्ण शराबबंदी की मांग को लेकर शनिवार को हीरापुर में चक्काजाम किया। प्रदर्शन और रैली में मंच के संयोजक भूपेंद्र सिंह, केके कोठारी और नेहा तिवारी आदि शामिल हुए।
बाइक रैली आज : राज्य में नशे पर प्रतिबंध लगाने की मांग को लेकर छत्तीसगढ़ मुस्लिम समाज द्वारा रविवार रात 8.30 बजे महबूबिया चौक से बाइक रैली निकाली जाएगी। हाजी अलीम रजा, इरफान सुल्तान, मो. नदीम और फैसल रिजवी ने बताया कि रैली मोमिनपारा से ईदगाह भाठा होते हुए कोटा मस्जिद पहुंचेगी।
गंगाजल का छिड़काव : इधर, जनता कांग्रेस जोगी के छात्र संगठन ने कलेक्टोरेट परिसर के मुख्य द्वार पर गंगाजल का छिड़काव किया।
प्रतीकात्मक दुकान का उद्घाटन
प्रदेश सचिव एजाज ढेबर ने टिकरापारा में प्रतीकात्मक रूप से सरकार के आला पदाधिकारियों की तस्वीर लगी शराब की बोतलें रखकर शराब दुकान का उद्घाटन किया। इस दौरान बड़ी संख्या में कांग्रेसी मौजूद थे। शहर कांग्रेस अध्यक्ष विकास उपाध्याय ने कहा कि सरकार ने कोचियाें से अवैध रूप से शराब बिक्री बंद करने का बहाना बताकर खुद शराब बेचने के लिए काॅरपोरेशन बनाया है।
mag_Deva hin_Deva hin_Deva hin_Deva hin_Deva awa_Deva hin_Deva hin_Deva